b'\n_START_ARTICLE_\nRozalimo sinagoga\n_START_SECTION_\nIstorija\n_START_PARAGRAPH_\nPastatyta XIX a. pab. atsi\xc5\xbevelgiant \xc4\xaf vietin\xc4\x99 architekt\xc5\xabr\xc4\x85. Ji medin\xc4\x97, istorizmo stiliaus. U\xc5\xbe pastato buvo laiptai, vedantys \xc4\xaf moter\xc5\xb3 patalpas antrajame auk\xc5\xa1te. Vyr\xc5\xb3 patalpa, kaip \xc4\xafprasta, buvo pirmajame auk\xc5\xa1te. Viduje vyrus ir moteris skyr\xc4\x97 i\xc5\xa1dro\xc5\xbein\xc4\x97ta medin\xc4\x97 u\xc5\xbetvara. _NEWLINE_Antrojo pasaulinio karo metais, vokie\xc4\x8diams u\xc5\xbe\xc4\x97mus miestel\xc4\xaf, sinagoga buvo naudojama kaip pa\xc5\xa1i\xc5\xabr\xc4\x97 galvijams laikyti, o po karo - apleista. Sinagogos pastatas i\xc5\xa1liko iki \xc5\xa1i\xc5\xb3 dien\xc5\xb3, ta\xc4\x8diau kai kuriose sienose buvo i\xc5\xa1kirsti arba u\xc5\xbekalti langai ir durys. Sinagogos interjeras visi\xc5\xa1kai sunaikintas. _NEWLINE_Manoma, kad \xc5\xbeyd\xc5\xb3 bendruomen\xc4\x97 Rozalime prad\xc4\x97jo kurtis XIX a. pr. Pirm\xc4\x85 kart\xc4\x85 tikslus \xc5\xbeyd\xc5\xb3 skai\xc4\x8dius pateikiamas 1839 m., tuo metu Rozalimo gyvenviet\xc4\x97je ir parapijos kar\xc4\x8demose gyveno 110 \xc5\xbeyd\xc5\xb3. \xc5\xbdyd\xc5\xb3 skai\xc4\x8dius miestelyje nuolat kito. 1912\xc2\xa0m. Rozalime buvo apie 20 \xc5\xbeyd\xc5\xb3 krautuvi\xc5\xb3 ir sinagoga. 1930\xc2\xa0m. Rozalime be sinagogos buvo ir \xc5\xbeyd\xc5\xb3 prad\xc5\xbeios mokykla. Iki 1940\xc2\xa0m. buvo \xc5\xbeyd\xc5\xb3 medin\xc4\x97 vieno auk\xc5\xa1to sinagoga, mokykla, pirtis, rabino namas._NEWLINE_Rozalimo miestelio sinagoga yra viena i\xc5\xa1 nedaugelio Lietuvoje i\xc5\xa1likusi\xc5\xb3 medini\xc5\xb3 sinagog\xc5\xb3.'